
U tuaoxd  ió  die  íamp  uxat  my.  die  utey  uxyó, 
die  íiy  (ep  tny  pad. 


Psalm  119:  105 


yoorwoorcf 

JAs  J-fervo7~mde  Cjemeente  oj)  TarCton,  ís  ons  versameCíng  roncCom  cCíe 
AVoorcC  nog  aCtycC  cCie  spíC waarom  ons  as  gemeente  gecCraaí  fïet.  J-Cíerín 
wíC  ons  TsaCm  119:  105  napraat  en  sê:  “ïl  AVoorcC  ís  dCíe  Camp  wat  my  cCíe 
weg  wys,  cde  Cíg  op  my  pacC”  SentraaC  Ciíerín  ís  natuurCík  Ciy  wat  cCíe 
AVoorcC  tot  ons  Críng,  ons  Ceraar,  ons  dbmínee,  ons pastor,  ons  voorganger 
en  Ceíer,  en  ons  vríencC 

Díe  precCíkante  van  CiíercCíe  gemeente  Ciet  ‘n  onketwísBare  en  enorme  roC 
ín  cCíe  Cestaan  van  ons  gemeente  gespeeC  MensCík  gesproke  Cet  CiuCCe  cCíe 
grootste  CycCrae  tot  cde  gemeente  geCewer.  J-CuCCe  was  6y  uítstek  Ceíers  wat 
CiuCCe  oncCerskeí  Ciet,  cCeur  ín  CíefcCe  en  met passíe,  cCíe  totstancCkomíng,  groeí 
en  vooruítgang  van  cde  gemeente  te  6evorder. 

Ons  wíC  graag  erkennig  gee  aan  eCke  opofferíng  en  eCke  díng  wat  ons 
predíkante  en  CiuCCe  gesínne,  ín  díe  grootste  Cíefde,  aan  Ciíerdíe  gemeente 
geCewer  Ciet.  Ons  as  gemeente  wd  Ciíermee  ín  nederígCieid,  maar  6aie 
dank6aarCieid en  sonder  om  enige  íets  uít  te  Cos,  erkenníng  en  dank  aan 
kuCCe  6etoon. 

Die  verkondiging  van  Cjods  AVoord was  en  is  steeds  eCke  dag  vír  ons  die 
Cig  op  ons  pad,  danksy  u as  6edienaar  van  daardie  VVoord.  ïlre  Ciet  u 
daaraan  6estee  en  useCf  instudeer  in  die  teks  sodat  dit  vir  ons  tydens  díe 
predikíng  Cewendig  geword ket.  ïl  ket  ons  voor  gegaan  ín  ge6ed en  sang, 
in  6eCydenis  en  sakrament,  en  die  sëen  van  díe  J-Cere  oor  ons  uitgespreek. 
Met  u Ceiding  dien  ons,  getrou  aan  ons  6eCydenís  en  op  díe  voetspoor  van 
díe  Xerk  en  vínd ons  vrede.  Onverkort  6ring  u die  AVoordvan  Cjod ín  die 
predikíng,  kategese,  vergaderings  en  eCkepCek  waar  u ons  as  gemeente  Ceí 
en  so  ket  ons  geCeer  koe  Cjodons  Cief  ket. 

TastoraaC  ket  u aCtyd  met  groot  deemís  na  ons  geCuister  en  ons  onder- 
steufL  ïi  ket  ons  Cief  en  Ceed gedeeC deur  seCfs  op  die  mees  ongeCeë  tye  vír 
ons  daar  te  wees.  Ons  ket  seCfs  die  privaatkeid van  u kuis  geskend deur- 
dat  u deure  aCtydvír  ons  oopgestaan  ket. 

Met  gemeentekke  projekte  enfunksies  ket  u voorgeCoop  om  die  wa  deur 
die  drífte  trek  en  met  u vríendedke  voor6eeCd ket  u geCei 

Soos  u,  ons  predíkant,  voorgeCoop  ket,  was  u gesín  eCke  tree  saam  sonder 
dat  kuCCe  ooit  erkenníng  daarvoor  gevra  ofgekry  ket.  JACis  ons  daCk  níe 
aCdag  presies  seker  van  watter  ontsettende  roC  kuCCe  op  die  agtergrong 
gespeeC  ket  nie,  weet  ons  dat  kuCCe  van  onskat6are  waarde  vír  die  ge- 
meente  ís. 

Dít  is  met  groot  nederigkeid dat  ons  díe  J-Cere  dank  vír  die  predikantsge- 
sín  wat  J-fy  na  ons  toe  gestuur  ket.  ÏL  Ceidíng  en  voorkeeCd,  u Ceríng  en 
aansporing  is  vír  ons  ‘n  ínspírasíe. 

Mag  die  J-Cere  u sëen  met  sy  Cíefde. 

JVamens  die  Cjemeente 
Louis  JAC6erts 


TARLTOJÍ  30  JAAE 
1973  «v  1003 


VOORGESKIEDENIS 

Die  grond  wat  tans  deel  uitmaak  van  die 
kerkterrein  van  die  Hervormde  Kerk  Tarlton 
is  gedurende  Junie  1972  deur  oom  Jan  P.L. 
Labuschagne,  die  toenmalige  eienaar  van  die 
grond  en  lidmaat  van  die  Hervormde  Kerk 
Krugersdorp-Wes  aan  die  gemeente  Krugers- 
dorp-Wes  geskenk.  Tarlton  was  toe  ‘n  af- 
deling  van  die  gemeente  Krugersdorp-Wes 
met  ‘n  bestaande  Kerkgebou  en  saaltjie. 

Die  kerkgebou  van  Krugersdorp-Wes  is  in 
1952  opgerig  en  die  hoeksteen  is  gelê  deur 
ds.  W.F.H.Huysers  op  8 November  1952.  Ds. 
Huysers  was  op  daardie  tydstip  die  predikant 
van  die  gemeente  Krugersdorp-Wes. 

AFSTIGTING  EN  STIGTING  VAN 
DIE  GEMEENTE  TARLTON. 

Op  23  September  1973  stig  Tarlton  af  van  die 
gemeente  Krugersdorp-Wes.  Tydens  die  ver- 
gadering  wat  plaasgevind  het  na  die  oggend 
erediens  te  Krugersdorp-Wes  word  die  vaste 
eiendom  van  Tarlton  bereken  op  R 30  000.00. 
Die  Ringsvergadering  van  1973  besluit  dat 
Tarlton  sou  deel  uitmaak  van  ‘n  kombinasie- 
standplaas  met  Krugersdorp-Noord.  Die 
ampswoning  van  die  predikant  was  geleë  binne 
die  gemeentegrense  van  Krugersdorp-Noord  te 
Bodensteinstraat  23,  Krugersdorp-Noord. 

Op  26  September  1973  word  die  gemeente 
Tarlton  gestig.  Met  die  opening  van  die  stig- 
tingsvergadering  lees  die  voorsitter,  ds.  H.T. 
van  Deventer,  toe  predikant  van  Krugersdorp- 


Ouderling  F.J.  du  Toit 


Oom  en  tannie  Labuschagne 


Wes,  uit  Handelinge  6 en  doen  ‘n  beroep  op  die 
pasgestigte  gemeente  om  tog  nooit  verdeeld  te 
wees  nie  en  te  waak  teen  die  wolwe  wat  die 
kudde  van  God  kan  binnedring.  Tydens  die  ge- 
leentheid  word  oudl  D.J.C.  Bloem  as  skriba 
verkies  en  oudl.  F.J.  du  Toit  as  kassier.  Op 
daardie  stadium  was  die  jaarlikse  inkomste  van 
die  gemeente  R 3 380.00 

BEROEP  VAN  DIE  EERSTE  PREDIKANT 
NA  DIE  KOMBINASIE-STANDPLAAS: 
KRUGERSDORP-NOORD  / TARLTON 

Op  6 November  besluit  die  Kerkraad  om 
saam  met  Krugersdorp-Noord  ‘n  beroep  uit  te 
bring  vir  die  kombinasie-standplaas  Krugers- 
dorp-Noord/Tarlton.  Tydens  die  vergadering 
word  die  kombinasie-ooreenkoms  met 
Krugersdorp-Noord  uiteengesit.  Tarlton  word 
aanspreeklik  gehou  vir  25%  van  die  stand- 
plaaskoste  na  die  eerste  twaalf  maande  van 
die  duur  van  die  kombinasie-standplaas.  Op 
30  November  1973  word  prop.  J.P.J.  Fourie 
beroep  met  ‘n  volsterkte  meerderheid.  Prop. 
Fourie  bedank  egter  die  beroep  en  op  8 Janu- 
arie  1974  word  ds.  G.C.  van  Staden  na  die 
kombinasie-standplaas  beroep.  Ds.  G.C.  van 
Staden  aanvaar  die  beroep  en  lei  sy  eerste 
kerkraadsvergadering  op  19  Februarie  1974. 
Tydens  die  vergademg  word  daar  ook  ‘n  re- 
daksie  saamgestel  vir  ‘n  maandblad.  Oudl. 
Dirk  Bloem  word  as  redakteur  verkies. 


Vir  die  eerste  paar  maande  word  daar  tydens 
die  erediens  gebruik  gemaak  van  die  orrel 
van  ouderling  M.C.Potgieter.  Ouderling  J.H. 
Harmse  skenk  aan  die  gemeente  die  eerste 
stel  nagmaalservies.  Ds.  van  Staden  sou  vir 
sewe  jaar  die  kombinasie-standplaas  se  predi- 
kant  wees.  Aangesien  die  pastorale  verplig- 
tinge  t.o.v.  die  kombinasie-standplaas  baie 
van  ds.  van  Standen  se  tyd  en  energie  geverg 
het,  is  daar  nie  baie  funksies  gehou  nie. 

Gedurende  27,  28  en  29  Mei  1974  vind  die 
Ringskommissievergadering  vir  die  eerste 
keer  te  Tarlton  plaas.  Die  NHSV  van  Tarl- 
ton  het  uit  hulle  pad  gegaan  om  die  afge- 
vaardigdes  te  laat  tuis  voel.  Daar  word  in 
1974  besluit  om  ook  wyksametrekke  te 
hou.  Uit  notules  blyk  dit  dat  die  eerste 
sametrekke  nie  juis  suksesvol  was  nie. 

‘N  NUWE  BEDELING  VIR  TARLTON. 


Ds.  J.H.  Breytenbach 


Aan  die  begin  van  1978  breek  daar  ‘n  nuwe 
bedeling  vir  Tarlton  aan.  Alhoewel  die  ge- 
meente  steeds  in  kombinasie  met  Krugers- 
dorp-Noord  bly,  word  daar  sedert  Februarie 
1978  gebruik  gemaak  van  die  pastorale  dien- 
ste  van  ds.  J.H.  Breytenbach,  wat  op  daardie 
stadium  ook  polisie-kapelaan  was. 

Ds.  Breytenbach  se  verbintenis  met  Tarlton 
het  ‘n  besonder  vrugbare  periode  ingelei. 
Gedurende  ds.  Breytenbach  se  ampstermyn 
sou  Tarlton  groei  tot  ‘n  volwaardige  ge- 
meente.  Ds.  Breytenbach  was  nie  slegs  ‘n 
sorgsame  pastoor  vir  die  gemeente  nie  maar 
ook  ‘n  ywerige  ondernemer.  Alhoewel  sy 
polisieverpligtinge  baie  van  sy  tyd  in  beslag 
geneem  het,  is  geslaagde  wyksametrekke  en 
uitstappies  gehou  en  is  daar  heelwat  projekte 
aangepak  en  met  sukses  deurgevoer. 


Hier  volg  ‘n  lys  van  die  belangrikke  projekte 

Gedurende  September  1980  koop  die  kerk 

‘n  orrel  aan  op  aanbeveling  van  ds. 

Breytenbach  en  me  Pollock. 

• Gedurende  November  1980  verwyder 
oudl.  J.J.W.  van  Schalkwyk  Denne- 
bome  op  die  kerkterrein  in  samewerk- 
ing  met  oudl.  J.C.  Kok. 

• Op  23  en  24  September  1978  vier  Tarl- 
ton  sy  vyfjarige  bestaan  by  wyse  van  ‘n 
feesbasaar  en  ‘n  erediens  gelei  deur  ds. 
H.T.  van  Deventer. 

• Op  29  Januarie  1981  word  omheining 
rondom  die  kerkterrein  aangebring. 

• Gedurende  Juníe  1982  word  ‘n  koor 
gestig  o.l. v.  me  Badenhorst  om  te  help 
met  gemeentesang. 

• Gedurende  1982  word  die  kerk  ver- 
groot  met  die  aanbou  van  die  galery. 

• Gedurende  Junie  1982  word  die  in- 
komste  van  ‘n  minibasaar  wat  deur  die 
jeug  o.l. v.  oudl.  Jan  Breet  georganiseer 
is,  gebruik  om  die  saal  te  vergroot. 

• Op  25  September  1983  vier  die  ge- 
meente  sy  tien  jarige  bestaan  en  word 
die  nuwe  vergrote  kerkgebou  ingewei. 

• ‘n  Geslaagde  “omruil  troue”  as  ge- 
meentekonsert  word  op  29  Oktober 
1983  gehou.  Tydens  die  geleentheid 
was  die  “bruid”  Leon  Laubscher  en  die 
“bruidegom”  Alta  Janse  van  Vuuren 

• ‘n  Geslaagde  gesinsdag  word  gehou  op 
4 Mei  1985. 


Die  “bruid”  Leon  Laubscher  en  die  “bruidegom”  Alta  Janse 


van  Vuuren 


Die  kerkgebou  voordat  dit  vergroot  is 


Die  vergrote  kerkgebou  wat  op 
25  September  1983  ingewei  is 


Tarlton  word  ‘n  onafhanklike 

GEMEENTE 

Op  16  April  1980  vind  die  afskeid  van  ds. 
G.C.  van  Staden  plaas.  Alhoewel  Tarlton 
op  daardie  stadium  nog  amptelik  deel  van 
die  Kombinasie-standplaas,  Krugersdorp- 
Noord/Tarlton  uitgemaak  het,  het  Tarlton 
al  meer  op  sy  eie  begin  funksioneer. 

Gedurende  Oktober  1984  begin  ‘n  afvaar- 
diging  van  Tarlton  o.l.v.  ds.  Breytenbach 
met  onderhandelinge  oor  die  aankoop  van 
grond  aan  die  suidekant  van  die  kerk- 
terrein  met  mnr.  H.Botha  en  seuns  vir  die 
aanbou  van  ‘n  pastorie.  Na  etlike  briefwis- 
seling  en  gesprekke  met  die  Bothas  loop 
dit  op  ‘n  dooie  punt  uit. 

Aangesien  ds.  Breytenbach  se  werksdruk 
as  polisiekapelaan  begin  toeneem  het 
weens  die  onluste  en  politieke  onstabiliteit 
word  daar  gedurende  die  tydperk  1985  tot 
1987  gebruik  gemaak  van  Dr.  Pretorius  en 
ds.  Swartz  as  pastorale  hulp. 

Die  kombinasie  Krugersdorp-Noord/ 
Tarlton  word  beëindig  gedurende  Au- 
gustus  1986.  Die  lidmaattal  het  be- 
stendig  gegroei  tot  230  in  1987  en  dit 
het  begin  duidelik  word  dat  Tarlton  on- 
afhanklik  as  gemeente  kan  funksioneer. 
Br.  L.  Meyer  is  genader  om  planne  op  te 
trek  vir  ‘n  pastorie. 


Waterprobleme! 

Die  bestaande  boorgat  aan  die  suid-oostelike 
hoek  van  die  terrein  het  in  1983  begin  pro- 
bleme  gee.  Die  plaaslike  boorman,  later  ook 
lidmaat  van  die  gemeente,  Piet  van  Rensburg 
het  ‘n  nuwe  gat  geboor.  Die  betrokke  gat  het 
in  Februarie  1990  opgedroog.  Gedurende 
Septenrber  1990  word  ‘n  nuwe  gat  gesink  aan 
die  noord-westelike  hoek  van  die  terrein,  son- 
der  sukses.  Water  word  met  ‘n  pypleiding 
van  Tarlton  steenwerke  aangelê.  Hierdie  pyp- 
leiding  sou  telke  male  probleme  oplewer  wat 
tot  gevolg  gehad  het  dat  die  kerkterrein  asook 
die  pastorie  dikwels  op  die  ongemaklikste  tye 
sonder  water  sou  wees.  Met  die  skielike  af- 
takeling  van  die  steenmakery  gedurende  die 
begin  van  2001  moes  daar  inderhaas  ander 
planne  beraam  word  aangesien  die  steenmak- 
ery  sonder  enige  kennisgewing  nie  meer  wa- 
ter  aan  die  kerk  en  pastorie  kon  verskaf  nie. 
Broer  Attie  Kleinsmith,  eienaar  van  Thom- 
sana  het  toe  vir  vier  maande  lank  water  aan 
die  kerk  voorsien  en  so  die  waternood  verlig. 
Onder  die  inisiatief  van  ds.  Kobus  Pienaar  is 
water  vanaf  ‘n  aansluitingspunt  van  die 
munisipale  waternetwerk  aangelê  teen  ‘n  baie 
billike  prys  (R  20  000.00).  Die  kostes  ver- 
bonde  aan  die  aansluiting  is  deur  die  Ring  se 
Gemeente-opboufonds  gefinansier.  Dit  het  ‘n 
einde  gebring  aan  ‘n  dekadelange  water- 
probleem  op  die  kerkterrein. 


‘N  Tussentydse  reëling 

Tydens  ‘n  Ringsvisitasie  vergadering  te  Tarlton  op 
19  November  1987  meld  ds.  Breytenbach  dat  sy 
kapelaansverpligtinge  weens  die  onrus  situasie  in 
die  land  so  in  omvang  toegeneem  het,  dat  hy  nie 
langer  sy  weg  oop  sien  om  as  deeltydse  predikant 
van  Tarlton  voort  te  gaan  nie.  Hy  meld  ook  dat  hy 
vir  15  weke  weg  was  uit  die  gemeente  weens  ver- 
pligtinge  in  die  polisie.  Die  Ringskommissie  be- 
veel  aan  dat  Tarlton  en  Krugersdorp-Wes  in  kom- 
binasie  gaan  vanaf  Januarie  1988.  Die  reëling  sou 
slegs  van  krag  bly  vir  een  jaar.  Ds.  R.  Lee,  predi- 
kant  van  die  gemeente  Krugersdorp-Wes  sou  van 
Januarie  1988  die  gemeente  Tarlton  pastoraal  ver- 
sorg.  Ds.  Lee  het  dit  sy  taak  geag  om  die  gemeente 
voor  te  berei  om  as  onafhanklike  standplaas  te 
funksioneer  en  ‘n  predikant  te  beroep. 


Rassie  Janse  van  Vuuren  spit  eerste  sooi 


Gedurende  die  basaar  van  29  Oktober  1988  word 
die  eerste  sooie  van  die  fondasie  van  die  pastorie 
gespit.  ‘n  Spesiaal  verchroomde  graaf  wat  deur 
oudl.  Rassie  Janse  van  Vuuren  geskenk  is,  word 
daarvoor  gebruik.  Gedurende  November  1988 
word  ds.  A.J.  Pienaar  wat  besig  was  met  diensplig 
te  3 SAI  Potchefstroom,  na  Tarlton  beroep. 


Tarlton:  ‘n  Volwaardige  gemeente 

Ds.  A.J.  Pienaar  word  op  15  Januarie  1989  beves- 
tig  as  die  eerste  voltydse  predikant  van  die  ge- 
meente  Tarlton. 


Ds.  en  me  Pienaar  en  Darik 


Me  Pienaar  kon  nie  die  geleentheid  bywoon  nie 
aangesien  sy  die  vorige  dag,  14  Januarie  geboorte 
geskenk  het  aan  hul  eerste  en  enigste  seun  Darik. 
Ds.  en  me  Pienaar  moes  vir  die  eerste  vier 
maande  in  ‘n  eenslaapkamer  woonstel  woon  ter- 
wyl  die  pastorie  in  aanbou  was.  Te  midde  van 
verskeie  haakplekke  is  die  pastorie  teen  Mei  1989 
voltooi  en  kon  die  pastoriepaar  hul  intrek  neem. 
Die  bou  van  die  pastorie  en  die  tuinuitleg  was  ‘n 
grootse  gemeentepoging.  Broer  Danie  Paulis  het 
op  eie  onkoste  die  bouwerk  ondemeem,  en  sonder 
vergoeding  het  Carl  du  Pisanie  die  dak  opgesit, 
Gert  Huyshamen  die  elektrisiteit  en  Hannes  du 
Toit  die  riolering.  Ouderling  Martin  Saunders  het 
as  lid  van  die  boukommissie  toesig  gehou. 
Aangesien  ds.  Pienaar,  ‘n  jong  predikant  met  min 
pastorale  ervaring,  die  skoene  moes  vol  staan  van 
heelwat  ouer  predikante  met  jare  se  ervaring  was 
die  eerste  mk  ‘n  tyd  van  aanpassing  vir  beide  ge- 
meente  sowel  as  vir  die  nuwe  dominee. 


Pastcrie  se  tuin  in  wording 


Hiema  het  ‘n  tydperk  van  konstruktiewe  werk  en 
groei  aangebreek.  Hier  volg  ‘n  kort  samevattting: 

Eredienste 

Aangesien  die  erediens  en  woordverkondiging  die 
hartklop  van  die  kerk  uitmaak,  het  ds.  Pienaar 
voortdurend  gepoog  om  die  prediking  en  liturgie 
so  in  te  rig  dat  die  Woord  van  God  verstaanbaar 
en  toepaslik  uitgelê  word  vir  oud  en  jonk. 

Behalwe  die  normale  eredienste,  was  daar  ook 
sedert  1994  gedurende  die  lentetyd  buitelug  dien- 
ste  gereël.  Na  die  buitelug  eredienste  het  die  lid- 
mate  lekker  piekniek  gehou  en  gesellig  saam 
verkeer.  Daar  bestaan  ook  die  afgelope  12  jaar  die 
gebruik  om  jaarliks  oor  kerstyd  ‘n  Kerssangdiens 
te  hou  waartydens  lidmate  die  geleentheid  kry  om 
deel  te  neem  aan  Bybelvoorlesings.  Sedert  2001 
word  daar  ook  Paassangdienste  gehou.  Daar 
bestaan  ook  die  jarelange  gebruik  in  die  Ring  van 
Krugersdorp  om  uitruildienste  te  hou  waartydens 
predikante  in  die  ring  kansels  uitruil. 

Gedurende  Oktober  1991  is  ‘n  ou  kerkklok  in  die 
kerk  se  stoorkamer  opgespoor.  Oudl.  Hennie  van 
der  Merwe  het  ondemeem  om  ‘n  stander  te  bou  en 
daar  is  besluit  om  die  klok  voor  die  erediens  te 
lui.  Ongelukkig  was  die  klok  so  vals  a.g.v.  ‘n  on- 
sigbare  kraak  dat  die  gebruik  gestaak  is.  ‘n  Nuwe 
klok  sou  te  duur  wees  om  aan  te  koop. 

Die  kerkraad  het  sedert  1994  telke  male  die 
aankoop  van  ‘n  beter  orrel  oorweeg.  Ds.  Pienaar 
het  herhaalde  male  met  orrel  agente  en  bouers  on- 
derhandel  en  hulle  ook  uitgenooi  vir  demonstra- 
sies,  maar  weens  die  gebrek  aan  fondse  het  niks 
daarvan  gekom  nie.  Gedurende  2001  is  die  kerk 


toegerus  met  ‘n  nuwe  klankstelsel  te  waarde  van 
R 12  000.00. 

Die  gewoonte  is  ook  met  jare  gevestig  dat  die 
lidmate  na  erediens  tee,  koffie  en  verversings 
in  die  saal  geniet.  Vir  etlike  jare  het  die 
NHSV  na  nagmaal,  nagmaaletes  aangebied. 
Sedert  2000  word  daar  Sondae  ‘n  Diensblad 
uitgegee  met  ‘n  kort  preekskets  sowel  as 
inligting  oor  aktiwiteite  in  die  gemeente.  Dit 
word  behartig  deur  ds.  Kobus  Pienaar  en  oud- 
erling  Abie  Koegelenberg. 

Gedurende  September  1993  vier  die  ge- 
meente  sy  20  jarige  bestaan.  Die  fees  word 
bygewoon  deur  ds.  Gert  van  Staden,  die 
eerste  predikant  sowel  as  ds.  Jan  Breyten- 
bach.  Die  diens  word  gelei  deur  ds.  Van 
Staden  en  oudl.  Peet  van  Staden  tree  op  as 
seremonimeester. 


Ds.  G.C.  van  Staden,  ds.  A.J.  Pienaar,  ds.  J.H.  Breytenbach  en 
ds.  J.P.J.  Fourie 


Kerkraad  foto  geneem  tydens  20  jarige  fees  (1993) 


Die  koek  wat  vir  die  20  jarige  fees  gebak  was 


Neels  en  Hettie  Basson  op  pad  kerk  toe 


Johan  Opperman 


‘n  Groepie  lidmate  na  die  erediens 


Jeugbediening 

Die  gemeente  se  jeugverening  was  baie  aktief  onder 
die  leiding  van  oudl.  Hennie  van  der  Merwe  en  diak. 
Christo  Pedder.  Jongmense  soos  Annemarie  en 
Karen  de  Beer,  Johan  Bothma,  Chrisna  en  Karien 
Botes  en  vele  meer  was  baie  betrokke.  Heelwat  uit- 
stappies  en  fondsinsamelingsgeleenthede  het  plaas- 
gevind.  Sedert  1988  het  die  jeug  sporadies  panne- 
koek  gebak  by  Tarlton  Sleeprenbaan.  Dit  het  ‘n  jare- 
lange  instelling  geword.  Oor  die  jare  is  daar  op  dié 
wyse  duisende  rande  deur  die  jeug  ingesamel. 


Kategese  kamp 


Ds.  Pienaar  het  in  sameweking  met  Oudl.  Hennie 
van  der  Merwe  jaarliks  ‘n  affondingskursus  vir  die 
finalejaars  gehou  en  van  tyd  tot  tyd  ook  ‘n  jeug- 
kamp.  Daar  is  ook  vir  etlike  jare  gereelde  jeugby- 
eenkomste  gereël  waartydens  daar  lekker  saam  ge- 
kuier  en  vlugbal  gespeel  is.  Op  die  huidige  stadium 
is  oudl.  Kobus  Mostert  die  jeugouderling  en  katege- 
sehoof  en  hy  gaan  uit  sy  pad  om  jongmense  be- 
trokke  te  kry. 


Kategese 

Toe  die  saal  in  2001  vergroot  is,  is  daar  vier 
kategese  lokale  aangebou.  Met  behulp  van  tyde- 
like  afskortings  word  ‘n  gedeelte  van  die  saal 
ingerig  om  nog  drie  klasse  te  huisves.  Elke  klas 
beskik  nou  oor  ‘n  permante  lokaal  waar  lesse  on- 
gehinderd  aangebied  kan  word. 

Kategese  is  elke  Sondag  na  die  erediens  met  die 
uitsondering  van  skoolvakansies  en  langnaweke. 
Kategete  het  toegang  tot  modeme  multimedia 
hulpmiddels  vir  aanwending  in  hulle  klasse. 
Finalejaars  ondergaan  ‘n  intensiewe  afrond- 
ings  kursus  vroeg  elke  begin  van  die  nuwe 
jaar  voordat  hulle  in  Februarie  belydenis  van 
hulle  geloof  aflê. 


Kategete:  Tiny  Knoetze,  Annelize  Koegelenberg,  Tertia 
Trollip,  Melanie  Oosthuizen,  Linda  Opperman,  Kobus 
Mostert,  Susan  Pretorius  en  ds.  Kobus  Pienaar  (2003). 


Katkisante  op  ‘n  Sondag  voor  die  kerkgebou  (2003) 


Bybelstudie 

Sedert  1995  het  ds.  Pienaar  op  ‘n  gereelde 
basis  Bybelstudie  op  Woensdae  oggende  by 
die  pastorie  aangebied.  Die  Bybelstudie  is 
getrou  bygewoon  deur  ‘n  groep  wat  gewis- 
sel  het  van  5 tot  10  lidmate.  Bybelstudie  is 
ook  soms  op  Sondag-aande  gehou.  Dit  was 
nie  so  suksesvol  nie  aangesien  die  klein- 
hoewegemeenskap  nie  graag  na  sononder 
uithuisig  wil  wees  nie. 

Bejaardes 

Vanaf  1988  is  daar  jaarliks  vir  die  gemeente 
se  bejaardes  ‘n  spesiale  afsluitings-funksie 
gereël.  Die  bejaardes  het  vir  jare  onder  die 
leiding  van  ds.  Pienaar  bymekaar  gekom. 

In  1998  het  Annatjie  Botes  die  bejaardes 
onder  haar  vleuels  geneem.  Gereelde  uit- 
stappies  is  deur  die  jaar  gereël. 

Na  Annatjie  se  skielike  dood  in  2002,  het 
Helené  Oosthuizen  in  Februarie  2003 
oorgeneem  as  sameroeper. 


Mona  van  Zyl,  Hannetjie  Pelser,  Annatjie  Botes,  Dan 
Snyman,  Sue  Snyman  en  Nelie  Botha 


Gemeentekampe 

Sedert  1994  is  daar  gereeld  gemeentekampe  on- 
der  leiding  van  ds.  Kobus  Pienaar  aangebied. 
Tydens  die  geleenthede  is  daar  gesellig  saam 
gekuier.  ‘n  Gewilde  kampterrein  was  op  ‘n  bos- 
veldplaas  in  die  Groot  Marico  gebied. 


N.H.S.V. 

Die  NHSV  was  oor  jare  baie  aktief.  Een 
van  die  groot  suksesse  was  ‘n  Stokperdji- 
eskou  gedurende  die  vroeë  negentiger  jare. 
Die  NHSV  het  ook  heerlike  nagmaaletes 
aangebied  en  dikwels  reggestaan  vir  die 
spyseniering  van  amptelike  vergaderings. 
Me  Annelie  Pienaar  was  vir  bykans  10  jaar 
voorsitter  van  die  NHSV.  Susters  wat  oor 
‘n  lang  tyd  aktiewe  lede  van  die  NHSV 
was,  is  Annatjie  Botes,  Bettie  Knoetze, 
Elsie  Kok,  Aurora  Smith,  Corné  van  den 
Berg,  Hettie  Broodryk,  Martie  Micheal, 
Amanda  Koegelenberg  en  Marietjie 
Rheeder. 


Rika  en  Dawid  Swanepoel,  Jan  en  Joey  Kok  en  Marie  van 
der  Merwe 


Teeskink  Sondag  na  die  erediens.  Annatjie  Jacobs,  Martie 
Micheal,  Bettie  Knoetze,  Jose  de  Beer  en  Maria  Erasmus. 


FONDSINSAMELINGS-FUNKSÍES 

Aangesien  die  gemeente  Tarlton  ‘n  klein  ge- 
meente  is,  moes  die  gemeente  sedert  1998  baie 
hard  werk  aan  fondsjnsamelingsfunksies  om  die 
standplaas  in  stand  te  hou. 

Hier  volg  ‘n  lys  van  fondsinsamelingsfunksies 
warvan  sommige  nou  al  ‘n  jaarlikse  instelling  ge- 
word  het. 

• Jaarlikse  Lentebasaar  (sedert  1989) 

• Herfsbasaar  (jaarliks  sedert  1996  ) 

• Spitbraai  en/of  gemeente-ete  (jaarliks 
sedert  1993) 

• Pannekoekbak  by  Rant-en-Dal  Spar 
(1997  - 1998) 

• Pannekoekbak  weekliks  by  Key  West 

(2000) 


• Wesrand  Skou  Hamburgerstalletjie 
(jaarliks  sedert  1992) 

• Hengeltoemooi  (1992  - 1993) 

• Safari-etes 

• Kaas  en  wynproe  aande 

• Gemeentekonsert 

• Rande-aande  (1990  - 1992) 

• Wegneemetes  (sedert  1993  ) 

• Geelperskefees  Stalletjie 

• Randfontein  Skou  Snoekverkope  (1999) 

• Pannekoekbak  by  Sleeprenbaan  (sedert 
1988) 

• Oktoberfees  (1995  - 1996  ) 

• Manne-aand  (jaarliks  sedert  1998) 


Basaar 

Jan  Nienaber,  Bettie  Knoetze,  Annelie 
Pienaar,  Tiny  Knoetze,  Sarie  Mosetter 
en  Corné  van  den  Berg 


Frik  Pelser  en  Christo  Pedder  voor 
Hamburgerstalletjie  by  die  Wesrand  Skou 


Trienie,  Lenie,  Hester  en  Emmie.  Die  tuisnywerheid  stalletjie 


Manne-aand 

‘n  Manne  aand  word  nou  al  vir  ‘n  paar  jaar 
aangebied.  Dit  is  ‘n  baie  geslaagde  funksie  met 
‘n  gas  kunstenaar.  Sport  aandenkings  word  op- 
geveil,  onderteken  deur  bekende  sport  manne. 
’n  Gesellige  aand  vir  die  “manne”. 


Gemeente  Dinee 

Een  keer  in  die  jaar  hou  ons  ‘n  spog  dinee. 
Gasvrouens  nooi  gaste  en  by  die  geleentheid 
word  toekennings  aan  mense  oorhandig  wat 
deur  die  jaar  besondere  bydraes  gemaak  het. 


Kobus  en  Annelie  Pienaar 


Kallie  Knoetse 
saam  met  die 
manne 


Jammies  Jamnek 


Sportaandenkings 


Lampies  vir  voortreflike  diens  oor  jare. 

Koos  Pretorius,  Willie  Kok,  Martin  Saunders,  Annatjie  Botes, 
Solemien  Faul,  Lenie  van  Zyl  en  Kathy  du  Plessis 


FINANSIES 


Oor  ‘n  tydperk  van  14  jaar  was  baie 
van  die  gemeente  se  ampsdraers  en 
lidmate  aktief  betrokke  by  ‘n  ver- 
skeidenheid  van  bovermelde  funksies. 
Dit  is  egter  a.g.v.  goeie  bestuur  en 
bereidwilligheid  van  die  lidmate  dat 
hierdie  funksies  daartoe  bygedra  het 
dat  Tarlton  as  gemeente  finansieël 
kon  oorleef  sonder  om  ooit  geldelike 
ondersteuning  van  die  Ring  of  die 
Fonds  vir  Gemeenteopbou  te  ontvang. 
Sedert  Tarlton  ‘n  volwaardige  stand- 
plaas  in  1989  geword  het,  het  Tarlton 
oor  die  jare  al  sy  finansiële  verplig- 
tinge  nagekom  teenoor  die  standplaas, 
barmhartigheidsorganisasies,  sowel  as 
die  Rings-opboufonds  en  sinodale 
verpligtinge. 

Alhoewel  die  gemeente  finansieël 
moeilike  jare  beleef  het,  was  lidmate 
nog  altyd  bereid  om  te  help  indien  dit 
nodig  sou  wees.  Lidmate  soos  Danie 
Paulis,  Pieter  Coetzee  en  etlike  ander 
het  bo  en  behalwe  hul  offergawes  oor 
jare  ruimhartige  donasies  gemaak  ten 
tye  van  finsiële  nood.  Lidmate  soos 
oudl.  Martin  Saunders  oudl.  Jan 


Nienaber,  Morgan  Carstens  en  Ben 
Barnard  het  dikwels  beeste  en  skape 
geskenk  met  basaar-tyd. 

Die  gemeente  kon  danksy  goeie  be- 
planning  en  samewerking  oor  jare 
geslaagde  basaars  hou.  Oudl.  Martin 
Saunders  was  van  1989  jaarliks  be- 
trokke  by  die  verwerking  van  vleis  vir 
die  basaar.  Sedert  2001  het  oudle.  Jan 
Nienaber  en  Tiny  Knoetze  as  organi- 
seerders  van  die  herfs-  en  lentebasaar 
onderskeidelik  opgetree. 

Die  Kerkraad  en  Finansiële  Komitee 
kon  daarin  slaag  om  die  gemeente  se 
geldsake  so  te  bestuur  dat  ons  slegs 
gedurende  1996  en  2001  met  geringe 
tekorte  afge-sluit  het. 

Spesiale  vermelding  moet  ook  ge- 
maak  word  van  Alta  Pedder  en 
Helene  Oosthuizen  wat  as  kassiere 
uitmuntende  werk  gedoen  het.  A.g.v. 
hulle  deeglike  kassierewerk  is  ons 
geldsake  foutloos  bestuur. 

Gegewe  bogenoemde  inligting  is  dit 
te  verstane  dat  die  gemeente  Tarlton 
se  bydrae  per  lidmaat  sedert  1990  die 
beste  in  die  Ring  van  Krugersdorp  is. 


Kerkraad  1990 


Jan  Nienaber,  Jannie  Kok,  ds.  Jan  Breytenbach  en  Piet  van 
der  Merwe  - Lede  van  die  boukommissie 


AANBOUINGS  EN  VERBETERINGS 
OP  TERREIN 

Oor  die  afgelope  14  jaar  (sedert  1989)  is  daar  op 
‘n  deurlopende  basis  aandag  geskenk  aan  ons  ge- 
boue  en  terrein.  Heelwat  verbeterings  en  aanbou- 
ings  is  gedoen.  Hier  volg  ‘n  kort  lys: 

1989  - Bou  van  pastorie  en  uitleg  van  tuin 
Danie  Paulis,  Martin  Saunders,  Charl  du  Pisanie, 
Hannes  du  Toit  en  Gert  Huyshamen.  Die  tuin  is 
uitgelê  met  die  hulp  van  Francois  du  Plooy,  Willie 
Viviers  en  die  ywerige  samewerking  van 
lidmate. 

1993  - Aanbring  van  diefwering  by  pastorie  en 
veiligheidswering  aan  westelike  vensters  van 
kerkgebou.  Johan  Geldenhuys  het  die  werk  ge- 
doen  . 

1995  - Vervanging  van  gedeeltes  van  betonmuur 
om  kerk. 

1996  - Aanbou  van  waskammer  by  pastorie  - Dit 
is  gedoen  deur  Naas  du  Preez,  Danie  Paulis  en 
Peet  du  Plessis. 

1997  - Aanbou  van  siersteenmuur  aan  voorkant 
van  terrein  en  installasie  van  elektriese  hek.  Bou- 
werk  ondemeem  deur  Willie  Theunissen  en  Ras- 
sie  Janse  van  Vuuren.  Planne  opgetrek  deur  Peet 
van  den  Berg. 

1998  - Uitverf  van  pastorie  - Ds.  Kobus  en  Anne- 
lie  Pienaar. 

1999  - Vervanging  van  saal  se  daktimmerasie. 
Ondemeem  deur  Naas  du  Preez. 

1999  - Verf  van  kerk,  saal  en  pastorie  se  dak  en 
regmaak  van  geute.  Dit  is  gedoen  deur  Kobus 
Hulme. 

2000  - Aanbou  van  kategeselokale  en  vergroting 
van  saal  is  deur  Kobus  Hulme,  Teuns  Heyneke  en 
Peet  du  Plessis  gedoen. 


2002  - Vervanging  van  gedeelte  van  betonmuur 
aan  oostekant  van  terrein  - Kobus  Hulme. 

2002  - Verwydering  van  groot  bome  op  terrien 
Ds.  Kobus  Pienaar  en  Willie  van  Zyl. 

2003  - Lê  van  plafeisel  tussen  kerk  en  saal.  Dit  is 
gedoen  o.l.v.  ds.  Pienaar  met  die  samewerking  en 
hulp  van  Willie  van  Zyl,  Boet  Erasmus,  Martin 
Saunders  en  Andries  Pretorius. 

2003  - Aanbring  van  spreiligte  op  terrein.  Boet 
Erasmus. 


KOMBINASIE  MET  DIE  GEMEENTE 
ROODEPOORT  SEDERT  1 JULIE  2001 

Gedurende  Maart  2001  begin  ‘n  afvaardiging 
van  Tarlton  o.l.v.  ds.  Pienaar  onderhandel 
met  die  gemeente  Roodepoort  om  die  moont- 
likheid  van  ‘n  kombinasiestandplaas  te 
ondersoek.  Na  intensiewe  onderhandelings 
met  die  gemeente  Roodepoort,  die  ringskom- 
missies  van  Krugersdorp  en  Roodepoort, 
word  daar  besluit  om  ‘n  nuwe  standplaas 
genaamd  “Die  Kombinasiegemeentes  Tarl- 
ton  / Roodepoort”  te  stig. 

Op  die  20ste  Junie  2001  word  ds.  Pienaar  na 
die  Kombinasiestandplaas  Tarlton  / Roode- 
poort  beroep  en  op  1 Julie  2001  in  die  ge- 
meente  Roodepoort  bevestig. 

Die  Kombinasie-ooreenkoms  bepaal  dat 
dominiee  Pienaar  albei  gemeentes  ten  volle 
sal  bedien  en  dat  Tarlton  aanspreeklik  gehou 
word  van  2/3  van  die  standplaaskoste  en 
Roodepoort  vir  1/3  daarvan.  Die  amptelike 
woning  van  die  predikant  bly  die  pastorie  van 
Tarlton. 

Die  gemeente  Roodepoort  bestaan  uit  180  be- 
lydende  lidmate  met  ‘n  goedtoegeruste  kerk 
en  saal.  Ds.  Pienaar  behartig  elke  Sondag  die 
prediking  in  beide  gemeentes. 

Die  kombinasiestandplaas  het  ‘n  beduidende 
finansiële  verligting  vir  Tarlton  t.o.v.  die 
standplaaskostes  tot  gevolg  gehad  en  tot 
hede  toe  slaag  ds.  Pienaar  daarin  om  albei 
gemeentes  pastoraal  te  versorg. 

Die  standplaas  is  uniek  in  die  Hervormde 
kerk  aangesien  dit  die  enigste  kombinasi- 
estandplaas  is  wat  oor  Ringsgrense  strek.  Ds. 
Pienaar  en  gemeentes  Tarlton  en  Roodepoort 
val  dus  onder  die  opsig  van  die  Ringsver- 
gaderings  van  Krugersdorp  en  Roodepoort. 
Huidiglik  is  ds.  Pienaar  skriba  van  die  Rings- 
vergadering  van  Roodepoort. 


STEUNPILARE  VAN  DIE  GEMEENTE 


Dirk  Bloem 


Oudl.  Dirk  Bloem  word  tydens  die  stigtingsver- 
gadering  van  die  gemeente  op  26  September  1973 
as  die  skriba  van  die  gemeente  Tarlton  verkies. 
Hy  dien  vir  16  jaar  ononderbroke  op  die  kerkraad 
en  hanteer  terselfdetyd  die  skribaat  tot  en  met  sy 
skielike  afsterwe  gedurende  November  1989.  Hy 
was  o.a.  ten  nouste  betrokke  by  die  beplanning  vir 
die  aanbou  van  die  pastorie  en  die  beroep  van  ‘n 
eerste  voltydse  predikant. 

Frans  du  Toit 


Oudl.  Frans  du  Toit,  oud  onderwyser  woonagtig 
te  Eldorado  word  tydens  die  stigtingsvergadering 
van  die  gemeente  as  kassier  verkies.  Sedert  1973 
sou  hy  o.a.  dien  op  die  finansiële  komitee  en  ook 
belangrike  insette  lewer  t.o.v.  die  kategese.  Sedert 
die  middel  tagtiger  jare  begin  hy  gehoorprobleme 
ondervind  wat  tot  gevolg  gehad  het  dat  hy  vra  om 
gedurende  1988  los  gemaak  te  word  van  sy 
kategese  verpligtinge.  Hy  bedank  egter  nie  as 
ouderling  nie  en  woon  steeds  gereeld  eredienste 
by  tot  sy  gesondheid  gedurende  1990  begin 
verswak.  Oom  Frans  het  sy  eie  gehoortoestel  Son- 


dae  saamgebring  om  na  die  preek  te  luister  in  die 
ouderlingsbanke  waar  hy  as  “ere-ouderling” 
steeds  sy  plek  ingeneem  het.  Hy  en  tannie  Malie 
verhuis  gedurende  1991  na  Brits  waar  oom  Frans 
in  1992  oorlede  is. 

Jan  Breet 

Jan  Breet  is  die  enigste  stigterslid  van  die  ge- 
meente  Tarlton  wat  tot  op  hede  lidmaat  van  die 
gemeente  Tarlton  is.  Met  die  afstigtingsvergader- 
ing  op  23  September  1973  was  Jan  Breet  as 
diaken  teenwoordig.  Jan  het  oor  jare  as  diaken  en 
later  as  ouderling  van  die  gemeente  gedien.  Hy 
het  gedurende  die  laat  tagtiger  jare  as  jeugouder- 
ling  belangrike  insette  gelewer  en  op  sy  inisiatief 
is  die  saal  gedurende  1988  vergroot  met  die 
fondse  wat  die  jeug  ingesamel  het.  Jan  dien  ook 
vir  etlike  jare  as  ouderling  van  die  wyk  Reydal 
waama  hulle  in  1999  verhuis  na  die  Noordelike 
Provinsie. 


Jan  en  Martie  Breet  en  Marie  en  Naas  du  Preez 


Naas  en  Marie  du  Preez 
Sedert  die  middel  tagtiger  jare  is  Naas  en  Marie 
du  Preez  lidmate  van  Tarlton.  Naas  het  vir  ‘n 
geruime  tyd  op  die  kerkraad  gedien.  Hy  het  ook 
gehelp  met  die  oprigting  van  ‘n  pergola  by  die 
pastorie,  die  vervanging  van  daktimmerasie  by  die 
saal  asook  die  aanbou  van  ‘n  waskamer  by  die 
pastorie.  Hy  organiseer  ook  gedurende  1992  en 
1993  geslaagde  hengeltoemooie.  Naas  en  Marie 
het  ook  dikwels  hand  bygesit  met  gemeente- 
funksies  en  basaars.  Alhoewel  hulle  tans  buite  die 
gemeente  grense  woon,  is  hulle  steeds  lidmate 
van  die  gemeente  Tarlton. 

Die  Kok  familie 

Oom  Jannie  Kok  word  tydens  die  stigtingsver- 
gadering  van  die  gemeente  Tartlon  op  die  Finan- 
siële  Komitee  verkies.  Hy  dien  vir  tien  jaar  op  die 
kerkraad  waama  hy  gedurende  1983  bedank.  Ty- 
dens  die  aanbouings  van  die  kerkgebou  gedurende 
1988  het  hy  die  kansel  gebou. 


Gedurende  1974  word  Willie  Kok  as  diaken 
verkies.  Willie  sou  vir  27  jaar  ononderbroke  as 
diaken  dien  wat  hom  die  langsdienende  kerk- 
raadslid  van  die  gemeente  Tarlton  maak.  Vir  baie 
jare  was  hy  ook  die  enigste  kerkraadslid  van  die 
wyk  Wolwekrans. 


. Willie,  Elsie  en  tannie  Miems  Klopper 


Gedurende  sy  lang  ampstermyn  het  hy  ook  op  die 
Finansiële  Komitee  gedien  en  as  kategeet  waarde- 
volle  insette  gelewer.  Elsie  Kok  het  ook  vir  baie 
jare  op  die  NHSV  gedien  waar  sy  ook  vir  ‘n  tyd 
lank  as  voorsitter  waargeneem  het.  Sy  was  ook  vir 
jare  kategeet.  Hulle  het  vir  bykans  ‘n  jaar  gehelp 
pannekoek  bak  by  Key  West  winkelsentrum.  Wil- 
lie  was  bekend  daarvoor  dat  hy  op  die  nippertjie 
voor  die  erediens  in  die  konsistorie  kon  opdaag. 
Willie  het  ook  tydens  die  bevestiging  van 
dominiee  Pienaar  in  die  gemeente  Roode- 
poort  op  1 Julie  2001  ‘n  groeteboodskap 
namens  Tarlton  oorgedra.  Hulle  besluit  om 
na  ‘n  vreemde  kerkgenootskap  oor  te  gaan 
bly  ‘n  verlies  vir  ons  gemeente. 

Thys  en  Annatjie  Botes 


Thys  Botes  word  gedurende  1977  in  die  diakens- 
amp  bevestig.  Thys  sou  daama  vir  baie  jare,  eers 
as  diaken  en  later  as  ouderling  van  die  gemeente 
dien.  Hy  dien  ook  gedurende  die  negentiger  jare 


op  die  Finansiële  Komitee.  Sy  positiewe  insette 
sal  altyd  onthou  word. 

Annatjie  was  ‘n  jarelange  aktiewe  lid  van  die 
NHSV.  Vanaf  1993  tot  1996  was  sy  koster.  Sy  het 
besondere  aandag  aan  die  tuin  geskenk.  Sy  kon 
ook  leiding  neem  met  funksies  en  basaars.  Thys 
se  skielike  dood  op  15  September  1999  en  Anna- 
tjie  se  dood  op  13  Desember  2002  was  ‘n  groot 
skok  vir  die  gemeente. 

Hennie  en  Jijdith  van  der  Merwe 
Hennie  van  der  Merwe  het  sedert  die  middel 
sewentiger  jare  as  ouderling  op  die  kerkraad  ge- 
dien.  Hy  was  vir  jare  gemoeid  met  die  jeug  en  het 
vir  etlike  jare  die  finalejaars  saam  met  ds.  Pienaar 
gekatkiseer.  Hennie  was  ook  lid  van  die  Finan- 
siële  Komitee.  Hennie  was  ook  gedurende  die  laat 
negentiger  jare  voorsitter  van  die  ouderlingever- 
gadering.  Judith  was  vir  baie  jare  betrokke  by  die 
NHSV  en  die  jeug.  Beide  Hennie  en  Judith  was 
harde  werkers  as  dit  by  fondsinsamelingsakti- 
witeite  en  basaars  gekom  het. 

Peet  en  Kathy  du  Plessis 
Kathy  word  gedurende  1992  as  diaken  bevestig 
vir  die  wyk  Beckedan.  Sy  sou  die  wyk  as  diaken 
behartig  vir  9 jaar.  Haar  deeglikheid  het  nie  net  in 
die  amp  na  vore  gekom  nie,  sy  was  ook  betrokke 
by  vele  funksies  en  aktiwiteite. 

Peet  is  gedurende  1998  as  ouderling  bevestig. 
Peet  was  betrokke  by  die  vergroting  van  die  saal 
sowel  as  die  aanbou  van  die  waskamer  aan  die 
kombuis.  Hy  het  ook  die  kombuiskaste  geskenk 
en  geinstalleer. 

Martin  en  Estelle  Saunders 
Gedurende  Maart  1985  word  Martin  Saunders  as 
lid  van  die  Finansiële  Komitee  verkies. 
Gedurende  1986  word  hy  as  ouderling  bevestig  en 
sou  tot  op  hede  as  kerkraadslid  en  lid  van  die  Fi- 
nansiële  Komitee  dien.  Oudl.  Saunders  sou  oor 
die  jare  waardevolle  insette  lewer  tydens  boupro- 
jekte,  o.a.  die  bou  van  die  pastorie  gedurende 
1989.  Hy  sou  ook  die  verantwoordelikheid  vir  die 
vleisverwerking  van  die  basaar  oor  die  jare  op 
hom  neem. 

Gedurende  1999  beleef  hy  ‘n  emstige  gesond- 
heidstemgslag  maar  herstel  in  so  ‘n  mate  dat  hy 
sy  ampswerk  weer  ten  volle  kon  hervat.  Oor  jare 
het  oudl.  Saunders  gehelp  bou  aan  die  gemeente 
en  sy  insette  tydens  Finansiële  Komitee  vergader- 


ings  en  kerkraadsvergaderings  was  van  groot 
waarde.  Die  wyse  waarop  hy  die  grootste  wyk  in 
die  gemeente  as  ouderling  behartig  (vir  jare  son- 
der  ‘n  diaken)  is  prysenswaardig.  Oudl.  Martin 
Saunders  tree  die  afgelope  10  jaar  ook  as  kollek- 
tant  van  die  wyk  Eljeesee  op.  Sedert  die  middel 
negentigs  tree  oudl.  Saunders  ook  as  die  gemeente 
se  skriba  vir  registrasie  op.  Oudl.  Martin  Saunders 
is  ‘n  man  wat  sy  woord  hou.  As  hy  belowe  om 
iets  te  doen  stel  hy  nie  uit  nie. 

Estelle  Saunders  was  betrokke  by  die  NHSV  en 
het  gereeld  die  Bybelstudie  bygewoon.  Estelle  het 
ook  dikwels  hand  bygesit  met  basaars. 


Martin  Saunders  en  Jan  Nienaber 


Jan  Nienaber 

Jan  en  sy  familie  was  betrokke  lidmate  van  die 
gemeente  sedert  die  vroeë  tagtiger  jare. 
Gedurende  1983  dien  hy  op  die  boukommissie  vir 
die  aanbou  van  die  kerk.  Gedurende  1991  word 
Jan  Nienaber  as  ouderling  verkies.  Hoewel  hy 
gedurende  1992  vra  om  uit  die  amp  losgemaak  te 
word,  dien  hy  weer  later  as  ouderling.  Hy  lewer 
waardevolle  insette  tydens  vergaderings  en  be- 
arbei  sy  wyk  Vlakplaas  op  ‘n  nougesette  wyse. 

Sedert  2000  neem  hy  leiding  met  die  jaarlikse  len- 
tebasaar.  Hy  is  ook  ten  nouste  betrokke  by  ander 
fondsinsamelingsfunksies  o.a.  die  Manne-aand. 
Jan  dien  ook  vir  jare  op  die  Finansiële  Komitee. 


Tiny  en  Bettie  Knoetze 


Tiny  Knoetze  word  in  September  1991  as  ouder- 
ling  bevestig.  Hy  dien  ook  sedert  1992  op  die  Fi- 
nansiële  Komitee.  Gedurende  1997  tot  1998  neem 
hy  as  kassier  waar.  Tiny  lewer  oor  jare  baie  posi- 
tiewe  en  goeddeurdagte  insette  tydens  die  ver- 
gaderings  waarop  hy  dien.  Hy  steek  egter  nie  lyf 
weg  as  dit  kom  by  werk  en  beplanning  vir 
funksies  nie.  Sedert  1993  neem  Tiny  leiding  by 
funksies  soos  die  jaarlikse  gemeentedinee,  finan- 
siële  beplanning  en  die  spyseniering  van  die 
Manne-aand. 

Bettie  het  haar  oor  jare  bewys  as  ‘n  staatmaker 
wat  nooit  nee  sê  nie.  Sy  was  en  is  altyd  bereid  om 
te  help  met  funksies. 


Charlotte  en  Leon  Laubscher 
Gedurende  1988  word  Leon  en  Charlotte  as  dia- 
kens  bevestig.  Charlotte  maak  geskiedenis  deur- 
dat  sy  die  eerste  vroulike  lid  van  die  kerkraad  van 
Tarlton  word.  Leon  en  Charlotte  het  oor  jare  lo- 
jale  ampsdraers  en  lidmate  gebly.  Die  pragtige 
Connifore  wat  op  die  terrein  aangeplant  is  sedert 
1989,  is  deur  hulle  geskenk. 


Leon  en  Charlotte  Laubscher 


Danie  ein  Bettie  Paulis 


Koos  en  Jose  de  Beer  is  sedert  die  vroeë  tagtiger 
jare  aktiewe  lidmate  van  die  gemeente  Tarlton. 
Koos  sowel  as  Jose  was  ten  nouste  gemoeid  met 


die  geldsake  van  die  gemeente  gedurende  1981  tot 
1989  waartydens  hul  onderskeidelik  as  kassiere 
gedien  het.  Koos  was  ook  gedurende  die  laat  tag- 
tigs  voorsitter  van  die  Finansiële  Komitee.  Koos 
het  ook  gedurende  daardie  tyd  as  ouderling  ge- 
dien.  Hy  word  in  1989  verkies  op  die  Rings- 
kommissie.  Gedurende  die  middel  negentiger  jare 
was  hy  ook  betrokke  by  strategiese  beplanning  vir 
die  ring.  Hy  dien  ook  gédurende  1998  as  skriba 
van  die  kerkraadsvergadering.  Koos  en  Jose  het 
ook  uit  hulle  pad  gegaan  om  die  eerste  voltydse 
predikant,  ds.  Kobus  Pienaar  en  sy  vrou  Annelie 
te  laat  tuis  voel  in  die  gemeente.  Hulle  het  gehelp 
met  die  stoor  van  die  Pienaars  se  meubels  terwyl 
hulle  in  ‘n  woonstel  in  Krugersdorp  gewoon  het 
tydens  die  bou  van  die  pastorie. 

Koos,  Jose  en  hulle  kinders  was  oor  jare  ook  baie 
betrokke  by  ‘n  verskeidenheid  van  funksies  o.a. 
jeug  aktiwiteite. 

WlLLIE  EN  LORNA  VAN  ZYL 


Willie  en  Loma  is  sedert  die  vroeë  negentiger 
jare  betrokke  by  die  gemeente  Tarlton. 

Gedurende  1993  word  Willie  as  diaken 
verkies  vir  die  wyk  Reydal.  Hy  dien  vyf  jaar 
as  diaken  waama  hy  as  ouderling  van  die  wyk 
verkies  word.  In  2001  lê  hy  die  amp  neer  a.g.v 
werksdmk.  Sedert  2002  is  Loma  die  diaken 
van  die  saamgesmelte  wyk  Wolwekrans  en 
Reydal  waar  sy  steeds  goeie  werk  verrrig. 
Wille  en  Loma  het  ook  vir  ‘n  tyd  lank  die 
jeug  onder  hulle  vlerk  geneem  en  gedurende 
2000  heelwat  geslaagde  uitstappies  ondem- 
eem  o.a.  na  die  Eiland  in  die  Noordelike 
provinsie. 

Tydens  aanbouings  en  verbeterings  op  die 
kerkterrein  was  Willie  altyd  bereid  om  van 
sy  toerusting  en  tyd  af  te  staan  aan  die  kerk. 
Loma  het  haar  oor  jare  bewys  as  ‘n  staat- 
maker  wat  uit  haar  pad  gaan  om  te  help 


Sedert  die  aanbouings  aan  die  kerk  en  saal 
gedurende  1988  het  Danie  Paulis  ‘n  groot  bydrae 
gelewer  m.b.t.  die  ontwikkeling  van  ons  ge- 
meente.  Gedurende  1988  en  1989  was  hy  lid  van 
die  Finansiële  Komitee.  Hy  was  ten  nouste  be- 
trokke  by  die  bou  van  die  pastorie  gedurende 
1989.  Die  grootste  deel  van  die  bouwerk  aan  die 
pastorie  het  hy  gratis  vir  die  gemeente  gedoen.  Dit 
geld  ook  vir  die  aanbou  van  ‘n  waskamer  aan  die 
pastorie  (1996)  sowel  as  die  vergroting  van  die 
saal  gedurende  2000.  Alhoewel  Danie  en  Bettie 
vir  lank  reeds  buite  die  grense  van  die  gemeente 
woon,  bly  hulle  steeds  lojale  lidmate  van  die  ge- 
meente  Tarlton.  Sy  mimhartige  bydra  word  opreg 
waardeer. 


KOOS  EN  JOSE  DE  BEER 


Danie  en  Bettie  Paulis  tydens  die  dope  van  hul  kleindoger 


Lenie  van  Zyl 


Tannie  Martie  du  Toit  en  Lenie  van  Zyl 


Tannie  Lenie  het  haar  sedert  1993  onderskei  as  ‘n 
bejaarde  wat  nie  ledig  rondsit  as  dit  by  basaar-tyd 
kom  nie.  Sy  het  eiehandig  die  naaldwerk  en  tuis- 
nywerheidstalletjie  jaarliks  volgepak  met  haar 
handewerk.  Sy  is  ook  oor  die  jare  ‘n  aktiewe  lid 
van  die  Goue  Oues.  Alhoewel  sy  oor  jare  heen 
gesondheidsterugslae  gehad  het,  het  sy  steeds  haar 
kant  gebring.  Dit  word  op  prys  gestel. 

Leon  en  Aijrora  Smith 


Leon  en  Aurora  Smith 


Sedert  die  middel  negentiger  jare  skakel  Loen  en 
Aurora  by  die  gemeente  Tarlton  in.  In  1996  word 
Aurora  in  die  ouderlingsamp  bevestig  vir  die  wyk 
Eldorado.  Gedurende  2000  word  sy  verkies  as 
skriba  van  die  kerkraadsvergadering,  ouderlinge- 
vergadering  sowel  as  die  gemeentevergadering. 
Alhoewel  die  skribaat  soos  deur  die  nuwe  kerk- 
orde  bepaal,  hoë  uitdagings  aan  die  skriba  stel, 
hanteer  sy  dit  met  groot  gemak  en  deeglikheid. 
Leon  word  gedurende  2001  as  ouderling  bevestig 
vir  ‘n  nuwe  wyk  nl.  Vlakdrif.  Hy  bearbei  die  wyk 
met  geesdrif  en  toewyding.  Leon  en  Aurora  was 
egter  oor  jare  nie  skaam  om  te  help  met  funksies 
en  projekte  nie.  Hulle  lojaliteit  teenoor  die  ge- 
meente  was  en  is  opvallend. 


Tony  en  Helene  Oosthuizen 


Tony  en  Helené  Oosthuizen 


Gedurende  1997  word  Tony  as  diaken 
bevestig.  Hy  word  die  diaken  van  ‘n 
strategies  belangrike  wyk  nl.  Grensplaas. 
Sy  taak  sou  wees  om  die  dorpswyk  te  be- 
hartig.  Hy  doen  dit  egter  met  groot 
toewyding.  Gedurende  1998  word  Tony 
lid  van  die  Finansiële  Komitee. 

Op  sy  inisiatief  hou  die  wyk  Grensplaas 
jaarliks  ‘n  spesiale  fondsinsamelingspro- 
jek.  Tony  is  huidiglik  ook  voorsitter  van 
die  diakensvergadering  en  hy  het  ook  vir 
‘n  tyd  lank  op  die  Ringsdiakenskommis- 
sie  gedien. 

Gedurende  1999  word  Helene  Oosthuizen 
as  kassier  aangestel.  Haar  boekhouding  is 
deeglik  en  foutloos.  Sedert  2003  is  sy 
ook  die  sameroeper  van  die  Goue  Oues. 


HARTLIKE  DANK  AAN  AL  ONS 
LIDMATE  EN  AMPSDRAERS 

Baie  dankie  aan  almal  in  die  gemeente  wat 
die  afgelope  30  jaar  gehelp  het  om  die  ge- 
meente  in  stand  te  hou. 

Mag  die  Here  u seën. 


I r n j 

(EkjwiC die  J-Cere  íoof, 
met  aiïes  wat  in  my  is, 
wiC eí^sy  CieiCige  JHaam  Coof. 

EífwiC die  JCere  Coof 
en  nie  een  van  sy  weCdade  vergeet  nie. 

Ps  103  : 1 & 2 | 


FUNKSIONARISSE  VAN  DIE  GEMEENTE 


Skribas  van  die  Kerkraadsvergadering: 


Dirk  Bloem 
Koos  de  Beer 
Peet  van  Staden 
Karien  Botes 
Liana  Faul 
Aurora  Smith 


(1973  - 1988) 
(1989  - 1989) 
(1989  - 1995) 
(1995  - 1998) 
(1998  - 2000) 
(2000  - ) 


Kassiere: 

F.J.  du  Toit 
J.F.H.  de  Beer 
J.E.  de  Beer 
Alta  Pedder 
Tiny  Knoetze 
Helene  Oosthuizen 


(1973  - 1978) 
(1981  - 1995) 
(1985  - 1989) 
(1989  - 1996) 
(1996-  1999) 
(1999  -) 


Orreliste: 

Me  S.  Opperman 
Me  Pollock 
Me  H.D.  Jacobs 

Kosters: 

Br.  White 
Me  M.  Potgieter 
Oudl.  A.P.  Robuertse 
Diak.Willie  Viviers 
Elsie  Kok 
Annatjie  Botes 
Rina  Smith 
Martie  Wasserman 
Maria  Erasmus 


(1973  - 1978) 

(1978  - 1987) 

(1987  -) 

(1973) 

(1974  - 1979) 

(1979  - 1988) 

(1989  - 1991) 

(1991  - 1993) 

(1993  - 1996) 

(1996  -2000) 

(2001  - 2002  Waamemend) 
(2003  - ) 


Tuiwerker:  Velaphi  Mpofu  sedert  1993 


Apie  Robertse  was 
koster  vanaf  1979 
tot  1988 


Die  huidige  kosteres,  Maria  Erasmus 
en  Boet  Erasmus,  voorsitter  van  die 
Terrein  Komitee 


DERTIGJARIGE  HERDENKINGS  FEES 


Feeskomitee: 


Spyseniering: 

Program: 

Uitnodigings: 

Feesbasaar: 


Hettie  Broodryk,  Amanda  Koegelenberg  en  susters. 

Ds.  Kobus  Pienaar,  Hettie  Broodryk,  Annelize  Koegelenberg. 
Marietjie  Mostert 
Jan  Nienaber 


Fees  komitee  en  redaksie  van  die  Gedenkblad 

Marietjie  Mostert,  Abie  Koegelenberg,  ds.  Kobus  Pienaar,  Jan 
Nienaber  en  Annelize  Koegelenberg 


Feesblad: 

Navorsers: 

Teks: 

Ontwerp  en  bladuitleg: 
Taalversorging: 

Grafise  skandering: 

Voorbladskets: 

Drukkers: 


Kobus  Pienaar  en  Martin  Saunders 
Kobus  Pienaar 
Abie  Koegelenberg 
Amanda  Koegelenberg 
Annelize  Koegelenberg 
Elona  Oosthuizen  'Nederduitscfi  Jfervormde  Kerkyan  flfrifa 

DAMAX,  Krugersdorp  gemeente  Taríton 


UlT  ONS  PLAKBOTK 


